"yiziphi izinto eziyimvelo yomuntu? wazi kuphela ngokonakala, ukungalaleli, amaphutha, ukungapheleli, imicabango, nezinhloso zomuntu, kodwa awukwazi ukuthola izingxenye ezingaphakathi zemvelo yomuntu – wazi kuphela ingxenye engaphandle, kodwa awukwazi ukuthola umsuka wayo. abanye baze ngisho bacabange lezi zinto ezingaphandle njengemvelo yomuntu, bethi “bheka, ngiyayiqonda imvelo yomuntu; ngiyakubona ukuzidla kwami. akuyona imvelo yomuntu leyo?” akwanele ukukuvuma ngokwemfundiso kuphela. ukuzidla yinto eyimvelo yomuntu, futhi lokho kuyiqiniso. kuyini ukuqonda komuntu imvelo yakhe uqobo? ingazeka kanjani? yaziwa ngakuziphi izingxenye? ngaphezu kwalokho, kufanele zibukwe kanjani ngombono ongokoqobo izinto ezembulwe ngakulezi zingxenye ezehlukene? bona imvelo yomuntu ngezinto azithandayo. kanjani? isibonelo, abantu abaningi bakuthanda impela ukudansa. abanye bathanda kakhulu abaculi nabadlali bamafilimu. abanye abantu bakhonza kakhulu umuntu othile. ngokubheka lokhu abakuthandayo, injani imvelo yalaba bantu? ngizonikeza esinye isibonelo esilula: abanye abantu bamkhonza ngempela umculi othile, kuze kufike kuliphi izinga? kuze kube seqophelweni lapho sebenaka konke ukunyakaza, konke ukumamatheka, lonke izwi, naso sonke isenzo salo mculi. banamathela umculi, baze bathathe izithombe zakho konke umculi akugqokayo futhi bakulingise. likhombisani leli zinga lokukhonza imvelo yomuntu? likhombisa ukuthi umuntu onje unalezo zinto kuphela enhliziyweni yakhe, hhayi unkulunkulu. izinto inhliziyo yakhe ezicabangayo, ezithandayo, nezifunayo zonke ziyizinto ezembulwe ngusathane; zithatha inhliziyo yakhe, futhi inhliziyo yakhe inikelwe kuzo. yini inkinga lapha? uma into ithandwa ngokwedlulele, leyo nto ingaba yimpilo yomuntu futhi ithathe inhliziyo yakhe, kufakazelea ngokugcwele ukuthi umuntu ungokhonza isithixo ongamfuni unkulunkulu enhliziyweni yakhe kodwa othanda udeveli. ngakho, sisonga ngokuthi imvelo yakhe yileyo ethanda futhi ekhonza udeveli, ayilithandi iqiniso, futhi ayimfuni unkulunkulu. ngabe le yindlela efanele yokubuka imvelo yakhe? ifanele ngokuphelele! ihlaziywa kanje imvelo yomuntu. isibonelo, abanye abantu bamkhonze ngempela upawulu: bathanda ukwenza izinkulumo nokusebenza ngaphandle. uyayibona ngokusobala imvelo yakhe kulokhu kuziphatha. isibonelo, abanye abantu bathanda kakhulu ukusebenzisa abanye abantu futhi bafune lokho okuthandwa yibo kuzo zonke izinto. noma yikuphi abakwenzayo kufanele kuzuzise bona uma kungenjalo ngeke bakwenze. abazihluphi ngalutho ngaphandle kokuba kuzobasebenzela, futhi banezinhloso zabo ezifihlakele kukho konke. bakhuluma kahle nganoma ngubani obazuzisayo futhi baphakamisa noma ngubani obancomayo. noma abantu ababakhonzile benezinkinga, bazothi abantu ababakhonzile balungile bese bezama kakhulu ukubavikela nokubamela. lunemvelo enjani lolu hlobo lomuntu? uyakwazi ukuyibona ngokucacile imvelo yabo ngokwalokhu kuziphatha? bayazama ukuzuza ngokungafanele ngezenzo zabo bese beba nokuziphatha kokuhweba ngezikhathi zonke nasezindaweni zonke, ngakho ungaqiniseka ukuthi imvelo yabo ingukulangazelela ngokuphelele inzuzo. bazinaka bona kukho konke. ngeke basheshe bavuke ngaphandle kokuba kukhona inzuzo ehambisana nalokho. bangabantu abanomhobholo kakhulu, abeneliseki, ngakho imvelo yabo ingukuthanda imali futhi hhayi ukuthanda iqiniso. ngabe lokho akumele imvelo yabo? kukhona abantu abathunjwe ngabesifazane, bahlala becabanga ngabesifazane kukho konke abakwenzayo, balandelana nabesifazane konke lapha behamba khona. abesifazane abahle bayinto okuqondiswe kuyo uthando lwalo muntu futhi banendawo ephezulu enhliziyweni yakhe. uzimisele ukulahlekelwa yimpilo yakhe ngenxa yabesifazane abahle. angadela noma yini – abesifazane bayilokho okugcwalisa inhliziyo yakhe. iyini imvelo yakhe? imvelo yakhe ingukuthanda abantu besifazane nokubakhonza, ngakho uyisikhanuki esinemvelo embi, enomhobholo. akusiyo imvelo yakhe le? ukuziphatha kwakhe kwembula imvelo yomhobholo – akoni nje ngezikhathi ezithile noma aziphathe kabi ngokungaphezulu kancane nje kunabantu abejwayelekile – futhi inhliziyo yakhe isithathwe yilezi zinto ngokuphelele esezibe yimvelo yakhe, ingqikithi yakhe. ngale ndlela, lezi zinto sezibe ngukubonakaliswa kwemvelo yakhe.